Республикэм и пщIэр къэIэтыным толажьэ
Тхьэмахуэ кIуам Налшык щекIуэкIащ КъБР-м и жылагъуэ, политикэ, щIэныгъэ лэжьакIуэхэу зи мурадхэр зэтехуэхэр, апхуэдэу политологием, социологием, конфликтологием я лъэныкъуэкIэ эксперт нэхъ цIэрыIуэу къэралым щыIэхэр зыхэт «Iуащхьэмахуэ» эксперт клубым и зи чэзу зэIущIэ.
А махуэм клубым и хьэщIащ Къэбэрдей-Балъкъэр Республикэм и Iэтащхьэм и Администрацэм и УнафэщIым и къалэнхэр зыгъэзащIэ Битокъу Владимир, иджырей кавказ политикэмкIэ центрым и унафэщI Сопов Игорь, КъБР-м Печатымрэ цIыхубэ коммуникацэхэмкIэ и къэрал комитетым и унафэщI Дроздов Игорь сымэ.
ЗэIущIэм щытепсэлъыхьащ 2014 гъэм клубыр зытелэжьэну Iуэхухэм, Къэбэрдей-Балъкъэрым и къэрал информацэ политикэм хиубыдэ жылагъуэ-политикэ Iуэху нэхъыщхьэхэм. Апхуэдэу клубым хэтхэм зэпкърахащ республикэм и зыужьыныгъэм и унэтIыныгъэ нэхъыщхьэхэмрэ щIыналъэм щыIэ социально-политикэ щытыкIэмрэ.
